Kuro

"*Kuron murot maistuvat aina maukkailta!*"
— Kuro ylpeästi toteaa nimeään kantavista muroista.

**Tuhannen metkun Kuro,** nykyään **Tuhannen finnin Kuro** tai **Nynny-Kuro**, on entinen pahamaineinen Mustakissapiraattien kapteeni, jonka elämä on ollut hyvin vaiherikasta hänen hävittyään Monkey D. Luffylle. Hänen pahimman rappionsa aikana Kuro leimaantui heikoksi nynnyksi, eikä hän elämänmuutoksen jälkeenkään pääse menneisyyttään pakoon.

## Lapsuus

"*Susta tulee iso poika jos syöt paskaa.*"
— Koulukiusaaja naiiville Kurolle.

Kuro oli lapsuudessaan ennätyksellisen kiusattu rillipää. Hänen kouluelämästään teki yhtä helvettiä pari astetta korkeampi oppilas, joka tunnetaan nimellä Koulukiusaaja. Kuro halusi nopeasti tulla vahvemmaksi kuin hänen kiusaajansa, ja Koulukiusaaja käytti tilaisuutta hyväkseen. Hän uskotteli Kurolle, että tästä kasvaisi iso mies, mikäli Kuro söisi ulostetta. Kuro teki työtä käskettyä ja maisteli suoraan Koulukiusaajan löllyvien pakaroiden välistä tursuavaa kakkaa. Nopeuttaakseen voimistumistaan, Kuro jopa söi omaa eritettään, vieläpä hymyssä suin.

Eräänä päivänä Kuro sai kuulla totuuden, ja hänellä kesti monta vuotta toipua vanhasta pahasta tavasta. Hän syrjäytyi entistä enemmän ja aikuisiässä Kurosta tuli piraatti. Vaikka kaikista häntä kiusanneista oppilaista Koulukiusaaja jäi pahimpana mieleen, kosti Kuro Koulukiusaajalle vasta merirosvouransa jälkeen.

## Mukamas East Bluen toiseksi älykkäin

Kuro on piraattina helposti kaikista säälittävin, sillä hän kyllästyi merirosvoiluun jo ensimmäisen yön jälkeen. Hän on myös fyysisiltä voimiltaan yksi sarjan heikoimmista, joten riski kuolla oli päivittäistä ja hyvin todennäköistä. Itseasiassa hän on niin kevyt ja heiveröinen, että tuulikin on vähällä lennättää hänet mukanaan. Onneksi East Blue on täynnä luusereita, eikä merivoimatkaan saa merirosvoja koskaan kiinni, jollei he itse antaudu.

Niin Kuro lopulta myös teki, mutta naamioi yhden miehistönsä jäsenistä näköisekseen. He eivät muistuttaneet yhtään toisiansa, mutta East Bluen Merivoimat eivät jaksa välittää pienistä yksityiskohdista. Kuron luultiin kuolleen ja hän sai aloittaa elämänsä alusta. Tapahtuman seuraamuksena Kuro luuli itseään älykkääksi, ja suunnitteli hyvin aikaa vievän ja aukollisen juonen saadakseen rikkaan perheen omaisuuden itselleen ja elää leveästi loppuelämänsä.

Yksinkertaisuudessaan Kuron juonena oli ystävystyä kyläläisten kanssa ja saada heidän luottamus. Tähän hän varasi itselleen kolme vuotta aikaa, jonka päätteeksi hän määräsi miehistönsä hyökkäämään kylään ja tappamaan rikkaan perheen, jonka hovimestariksi hän ryhtyi. Säälittävä nörtti kun on, kyläläiset tekivät Kurosta välittömästi pilkan kohteen, eikä rikkaan perheen Kayan jatkuva nalkutuskaan ollut herkkua.

Kuro sinnitteli kolme vuotta ja lopulta mokasi suunnitelmansa täydellisesti. Ensinnäkin hän talloi ennen H-hetkeä Kayalta saamansa lahjan toisen hovimestarin, Merryn silmien edessä, paljastaen todellisen luontonsa. Kuro epäonnistui jo silmälasirasian rikkomisessa, katkoen jalastaan pari luuta käyttäessään liikaa voimaa. Hän onnistui välttymään suurelta häpeältä viiltämällä Merryä, ennen kuin tämä tajusi, mitä juuri oli tapahtunut. Seuraavaksi Kuro hiipi nukkuvan Kayan luokse ja hiukan heilutteli miekkoja Kayan naaman yllä. Kaya kuuli kalisevat veitset ja teeskenteli nukkuvansa. Merrykin jäi henkiin, kärsien vain harmittomista pintanaarmuista.

Kun Kayan surmaajia ei lopulta näkynyt aamun sarastaessa, joutui Kuro talsimaan itse kartanolta rannalle. Sillä hetkellä hänen yksi haukkumanimistä, *"Tuhannen metrin Kuro"*, oli hyvin osuva. Vaikka rannalle ei ollut kovin pitkä matka, hengästyi Kuro matkalla niin pahasti, että hän joutui Kayamaisesti pitämään kättä sydämellä helpottaakseen oloaan. Todellisuudessa Kaya ei kuitenkaan ollut edes niin heikko mitä antoi ymmärtää, vaan hän esitti heikkoa Kuron mieliksi.

Kaikkien näiden häpeällisyyksien jälkeen Kuro kehtasi vielä lopuksi ottaa turpiin aloittelevalta merirosvolta, Monkey D. Luffylta. Toisaalta hän itsekin teki varsin amatöörimäisiä virheitä taistelun aikana. Esimerkiksi hän onnistui useaan otteeseen saamaan hanskoissaan olevat miekat solmuun, uhraten tolkuttomasti aikaa niitä selvitellessään. Käyttäessään bravuurihyökkäystään "Shakushia" (Kuolontuuli), hän myös onnistui törmäämään useaan otteeseen päin kallion seiniä, vieden itseltään melkein tajun.

## Rappion aikakausi ja uudet ystävät

Tappio musersi Kuron ja hän hyväksyi roolinsa nörttinä, nynnynä ja laihana luikkuna. Hän aloitti dataamaan ja kulkemaan tietotekniikkakursseilla sekä typerissä ompeluseuroissa. Kuron taisteluissa käyttämät teräaseetkaan eivät kelvanneet enää muuhun kuin barbequeveitsiksi ja askartelusaksiksi.

Hänen tehokkain hyökkäyksensä, Shakushi oli myös laimentunut merkittävästi merirosvoajoilta. Kuro ei enää kyennyt juoksemaan tuhatta ja sataa, vaan juoksenteli melko hitaalla vauhdilla etunojassa, syljeskellen ja pärskien samalla vahingossa ohikulkijoiden päälle. Hän tykkäsi hokea samalla "Shakushi", mutta ulosanti kuulosti siltä, kuin hän olisi sanonut *"SPHLSHAKUSPLIH!".* Jotta hän ei omalla laivalla vahingossakaan putoaisi yli laidan hyökkäystä tehdessään, on Kuroa varten rakennettu pinnasängyn kaltaiset kalterit. Kuron datailu oli niin aktiivista, että hän jopa luuli lagin vaikuttavan omaan puheeseensa, kun takelteli lauseen kanssa, sanoen: "lagi tulee... e... ehei tule enää."

Kuro vietti aluksi aikaansa yhdessä Igaramin ja Don Kriegin kanssa, varastellen Terracottan kokkaamia herkkuja. Vaikka Igaramin näpistelykoukku olikin mahtava keksintö, oli Kuron barbequeveitset kuin luotu ruuan hamstraamiseen ja napsimiseen. Hän jäi porukasta ulos muututtuaan entistäkin lapsellisemmaksi, alentuen pienen lapsen tasolle. Tästä syystä Kuro päätyikin vahingossa orpolasten joukkoon adoptoitavaksi.

Lopulta Viisi johtotähteä ottivat hänet hoivattavakseen. Kuro oli heidän mielestään niin söpö, että hänen nimeään ja olemustaan käytettiin luodessa uusi murolaatu, Kuron murot. Muroista teki tavallisista poikkeavia se, että ne olivat kevyitä kuin Kuro itse. Kevytkin puhallus lennätti kaikki murot ilmaan, ja tästä syystä Kuro jäikin usein ilman aamupalaa ja oli vähän kiukkuinen. Viisi johtotähteä luovuttivat hänet lopulta Smokerille, joka taas luovutti hänet CP9:n huostaan. Siellä Kuro ystävystyi Bluenon kanssa, joka oli myös alentunut lapsen tasolle Luffylta turpaan saatuaan. Yhdessä he maalasivat sormiväreillä ja katsoivat pikkukakkosta. Kerran he erehtyivät näkemään Mustaparran ruman pärstän televisiossa, ja menettivät tuolloin yöunensa.

Vaikka Kuro saikin uusia ystäviä, kaipaa hän aina First Mateaan, Djangoa. Valitettavasti kohtalo ei ole suonut heidän kohtaavan Syrup-kylän tapahtumien jälkeen, vaikka he olisivatkin olleet samassa paikassa. Syystä tai toisesta he eivät näe toisiaan. Kuuluisin ja surullisin näistä on kerta, kun hän ja Django osallistuivat sokkotreffeille ja naivat keskenään paperipussit päässä tietämättä kuka paperipussin alla oleva henkilö on.

## Paluu huipulle, tai ainakin ylemmäs

Oltuaan hyvin kauan heiveröinen nörtti ja kakara, tapahtui jotain aivan yllättävää. Kuro otti itseään niskasta kiinni ja päätti ryhtyä jälleen piraatiksi. Hän päivitti ulkonäkönsä cooliksi, käyttäen nyt laseja ja harjaten tukkansa piikikkäämmäksi, sekä pitäen takkia olalla nykyisen trendin mukaisesti. Jostain syystä hän ei kuitenkaan kerännyt miehistöä tai edes tehnyt merirosvoille ominaisia rikoksia. Ei, hän käytti kaikki voimavaransa kostaakseen kouluaikaiselle kiusaajalleen, Koulukiusaajalle.

Tapahtumien kulusta on monenlaisia versioita, joista versio kaksi on todennäköisempi, sillä Koulukiusaaja kuoli.

1) Kuro saapui Koulukiusaajan kotiin potkaisemalla oven auki. Koulukiusaaja oli lihonut moninkertaisesti kouluajoistaan, ja oli juuri jumppaamassa televisiosta tulevan jumppaohjelman tahdissa. Kuro sulloi empimättä Koulukiusaajan kurkkuun letkun, jonka avulla hän pumppasi kaikki ihrat ja vähän enemmänkin Koulukiusaajasta. Hän lähetti tummuneen ja kuihtuneen Koulukiusaajan postissa Kuubaan, jossa hän paljastui muistuttavan täydellisesti turbohuulisia asukkaita.

2) Potkaistuaan Koulukiusaajan kodin oven auki, toivotti moninkertaisesti lihonut Koulukiusaaja Kuron tervetulleeksi. Hän pyllisti Kuroon päin ja vapautti uskomattoman määrän paskaa muistuttamaan Kuroa tämän kouluajoilta. Tästä ärtyneenä Kuro imaisi ulosteet sisäänsä, sylki ne suustaan Koulukiusaajan suuhun ja potki kaiken sonnan ulos Koulukiusaajasta. Samalla Koulukiusaajan kaikki sisuskalutkin lensivät nahoista pihalle, ja Koulukiusaajasta jäi jäljelle vain nahkainen riepu sekä paskaläjä, jota koristi Koulukiusaajan tavaramerkkinä tunnettu lippalakki.

Näin Kuro saavutti kostonsa ja nykyisin hän huvittaa ihmisiä tepastelemalla raitakengillään ja päästellen niillä todella kummaa ääntä.